ผมได้ทำการแจ้งเรื่องเกี่ยวกับการจอดกีดขวางการจราจรของรถตุ๊กตุ๊ก และแท็กซี่  บริเวณหน้าตลาดพัฒน์พงศ์  บนถนนสุรวงศ์ มามากกว่า 10 ครั้งในช่วงปีที่ผ่านมา แต่ยังไม่ได้รับการแก้ไขใดๆ

เมื่อทำการโทรแจ้งไปยัง 1197 และ 191 ก็จะส่งเจ้าหน้าตำรวจที่มา ซึ่งมาแค่ถ่ายรูป และยืนอยู่ประมาณ 2-3 นาที แล้วก็ไป โดยไม่ได้มีการจับปรับรถที่จอดกีดขวาง

พอทักท้วงไป ก็บอกว่าถ้าประชาชนเห็นอีกก็ให้โทรแจ้งอีก เท่ากับจะต้องให้ประชาชนทำหน้าที่แทนตำรวจ แล้วมีตำรวจเอาไว้ทำอะไร

และที่ปล่อยปละละเลยเช่นนี้เพราะมีการเรียกรับสินบนใดๆ หรือไม่ จึงไม่มีการจัดการใดๆ จากทางเจ้าหน้าที่ ทั้งๆ ที่เป็นความรับผิดชอบโดยตรง